**ADATKEZELÉSI TÁJÉKOZTATÁS**

**1.** **Az adatkezelőnek és képviselőjének neve és elérhetőségei**:

Közös adatkezelők:

a) Magyar Kereskedelmi és Iparkamara (székhely:1054 Budapest, Szabadság tér 7., tel.: 06 (1) 474-5100, e-mail: mkik@mkik.hu,) képviseli: Dr. Parragh László elnök; Dunai Péter főtitkár; a továbbiakban: MKIK),

 b) az illetékes területi kereskedelmi és iparkamara kapcsán a vonatkozó adatok elérési helye: <https://mkik.hu/teruleti-kamarak>.

**2.** **Az adatvédelmi tisztviselő elérhetőségei:**

 a) MKIK - tel.: 06 (1) 474-5194, e-mail: dpo@mkik.hu

 b) az illetékes területi kereskedelmi és iparkamara adatvédelmi tisztviselője kapcsán a vonatkozó adatok helye: <https://mkik.hu/teruleti-kamarak>.

**3. A személyes adatok kezelésének célja:**

A személyes adatok kezelésének célja a duális képzés keretében külső képzőhelyen gyakorlati képzést végző szakemberek első mesterré válásának elősegítése, a mesterképzésük és -vizsgáztatásuk kapcsán a mestervizsga elnöki kinevezések megvalósítása.

1. **A kezelt személyes adatok:**

Mestervizsga elnöki pályázati adatlapban szereplő összes adat (1.sz. melléklet 2-4 pontban meghatározott adatok)

1. **Az adatkezelés jogalapja a személyes adatokra vonatkozóan:** A szakképzésről szóló 2019. évi LXXX. törvény 100. § (1) bekezdés f) pontja szerint a gazdasági kamara - az országos gazdasági érdekképviseleti szervekkel együttműködve - szervezi a mestervizsgára felkészítő, a szakmai tevékenység mesterszintű gyakorlásához szükséges mesterképzést és -vizsgáztatást.

A 2016/679 (EU) rendelet (általános adatvédelmi rendelet, GDPR 6. cikk (1) bekezdés e) pontja értelmében a személyes adatok kezelése jogszerű, ha az adatkezelés közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges.

1. **A személyes adatok kezelésének címzettjei:**

Területi kamara stratégiai koordinátor mesterképzési referens, bírálóbizottság elnöke és tagjai

MKIK oktatási és képzési igazgatóságának munkatársai, döntéselőkészítő munkacsoport tagjai, bírálóbizottság elnöke és tagjai

1. **A személyes adatok kezelésének időtartama:** Az MKIK a személyes adatokat az adott kurzus időpontjában hatályos támogatási szerződés értelmében, annak elszámolási határidejétől számított 10 évig kezeli. A támogatás felhasználásának ellenőrzési ideje alatt kötelező a dokumentumok megőrzése, mely a támogatás felhasználásáról készített szakmai és pénzügyi beszámoló jóváhagyását követő legalább 10 év.
2. **Az érintett jogai:** Az érintett a **GDPR**-ban foglaltak szerint kérelmezheti az adatkezelőtől a rá vonatkozó személyes adatokhoz való hozzáférést, azok helyesbítését, kezelésüknek korlátozását, tiltakozhat azok kezelése ellen. Az érintett a személyes adatok törlését nem kérelmezheti, tekintettel arra, hogy a GDPR 17. cikk (3) bekezdés b) pontja értelmében az adatkezelés a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából szükséges.
3. **A panasz benyújtásának joga:** Az érintett a személyes adatainak kezelésével kapcsolatban bekövetkezett jogsérelem, esetén a felügyeleti hatóságnál panaszt nyújthat be. A felügyeleti hatóság neve és elérhetőségei:

név: Nemzeti Adatvédelmi- és Információszabadság Hatóság, (székhely: 1055 Budapest, Falk Miksa u. 9-11., telefon:
+36-1-391-1400, e-mail: ugyfelszolgalat@naih.hu)

1. **Az adatszolgáltatás elmaradásának jogkövetkezményei:** Ha az érintett nem szolgáltat adatot, úgy nem tudja pályázatát benyújtani az illetékes területi kereskedelmi és iparkamarához.
2. **Adattovábbítás harmadik országba vagy nemzetközi szervezet részére:** Harmadik országba vagy nemzetközi szervezet részére történő adattovábbítás nem releváns körülmény.
3. **Tájékoztatás a közös adatkezelés kapcsán:**
4. Egyetemleges felelősség

Az MKIK és a területi kamara, mint közös adatkezelők a GDPR-ban és az annak alapján létrehozott közös adatkezelői megállapodásban foglaltaknak megfelelően az érintett(ek) tényleges kártérítésének biztosítása érdekében egyetemleges felelősséggel tartoznak a teljes kárért.

1. Belső felelősségi viszonyok

Az MKIK és a területi kamara, mint közös adatkezelők között a közös adatkezelői megállapodásban foglaltaknak megfelelően az érintett(ek) irányában fennálló egyetemleges felelősségük a felróhatóságuk arányában oszlik meg. Amennyiben a közös adatkezelők között a felróhatóság nem állapítható meg, úgy az egymás közötti felelősség a közrehatás arányában oszlik meg, ha pedig a közrehatás aránya sem állapítható meg, úgy egyenlő arányban oszlik meg.

1. Az érintett joggyakorlása közös adatkezelés esetén

A GDPR 26. cikk (3) bekezdése szerint az érintett a közös adatkezelői megállapodás feltételeitől függetlenül mindegyik adatkezelő vonatkozásában és mindegyik adatkezelővel szemben gyakorolhatja a GDPR szerinti jogait.